b'\n_START_ARTICLE_\nMatilda\n_START_PARAGRAPH_\nMatilda je osrednji literarni lik v istoimenski knjigi, ki jo je napisal Roald Dahl leta 1988.\n_START_SECTION_\nO avtorju knjige\n_START_PARAGRAPH_\nRoald Dahl je britanski pisatelj, ki se je rodil 13. septembra 1916 v ju\xc5\xbenem Walesu._NEWLINE_Med letoma 1929 in 1932 je obiskoval Reptonsko \xc5\xa1olo, med 1936 in 1945 pa je slu\xc5\xbeboval v britanskih letalskih silah. Leta 1953 se je poro\xc4\x8dil z Patricijo Neal. Imela sta \xc5\xa1tiri otroke. Umrl je novembra 1990.\n_START_SECTION_\nVsebina knjige\n_START_PARAGRAPH_\nMatilda \xc5\xbeivi z o\xc4\x8detom, mamo ter bratom Michaelom. O\xc4\x8de je po poklicu prodajalec avtomobilov, ki po navadi avto kupi po nizki ceni, mu v motor natrosi \xc5\xbeagovine, \xc5\xa1tevec prevrti nazaj in ga nato drago proda. Mati vsako dopoldne odide na tombolo. Matildo je pu\xc5\xa1\xc4\x8dala ta \xc4\x8das doma. Ker je Matilda rada brala, je pogosto odhajala v bli\xc5\xbenjo knji\xc5\xbenico in tam cele popoldneve brala te\xc5\xbeke knjige. Star\xc5\xa1i so mislili, da je neumna in je pri u\xc4\x8denju niso spodbujali. Star\xc5\xa1i, predvsem o\xc4\x8de, je bil velikokrat neznosen, zato se je Matilda odlo\xc4\x8dila, da ga bo kaznovala. Tako mu je nekega dne namazala njegov najljub\xc5\xa1i klobuk z zelo mo\xc4\x8dnim lepilom in tako se mu je prilepil na glavo. Spet naslednji\xc4\x8d si ji \xc5\xa1la k prijatelju sposodit papagaja in ga namestila v kamin. Papagaj je vse zelo prestra\xc5\xa1il, saj so vsi bili prepri\xc4\x8dani, da je v hi\xc5\xa1i duh. Spet drugi\xc4\x8d je o\xc4\x8detu v teko\xc4\x8dino za lase nato\xc4\x8dila belilo. Tako so se o\xc4\x8detovi rjavi lasje pobelili in razmr\xc5\xa1ili. S sedmimi leti je Matilda za\xc4\x8dela hoditi v \xc5\xa1olo. \xc5\xbde prvi dan je navdu\xc5\xa1ila u\xc4\x8diteljico Mileno Medico, saj je znala po\xc5\xa1tevanko \xc5\xa1tevila 2, znala je tudi ra\xc4\x8dunati ve\xc4\x8dmestna \xc5\xa1tevila npr. 34562krat 23415 in to zelo hitro, znala je brati in \xc5\xa1e marsikaj drugega. U\xc4\x8diteljica je takoj odhitela h grozni ravnateljici Volov\xc5\xa1kar in ji predlagala, naj Matilda presko\xc4\x8di nekaj razredov. Ta jo je zavrnila, saj je prej govorila z Matildinim o\xc4\x8detom, ta pa ji je rekel, da je Matilda velika zgaga. Matilda se je zelo spoprijateljila z u\xc4\x8diteljico Medico in Sivko . Ta pa je skrbela, da se Matilda v njenem razredu nikoli ni dolgo\xc4\x8dasila._NEWLINE_Nekega dne se je v razred najavila ravnateljica, da preveri znanje otrok. Otroke je nato zaradi nepravilnih odgovorov mu\xc4\x8dila. Matilda je bila nanjo zelo jezna in je s svojo notranjo energijo prevrnila kozarec vode na ravnateljico. Nikomur ni bilo jasno, kaj se je zgodilo. Po pouku jo je u\xc4\x8diteljica Medica povabila v svoj skromen dom. U\xc4\x8diteljica ji je povedala svojo \xc5\xbealostno zgodbo odra\xc5\xa1\xc4\x8danja, nepojasnjene smrti o\xc4\x8deta in o hi\xc5\xa1i, ki si jo je prilastila njena teta, ravnateljica Agata Volov\xc5\xa1kar._NEWLINE_Matilda je po tistem dnevu trenirala premikanje stvari z notranjo energijo in \xc5\xa1lo ji je zelo dobro. Nekega dne, ko se je ravnateljica spet prikazala v njihovem razredu je na tablo napisala sporo\xc4\x8dilo Medi\xc4\x8dinega o\xc4\x8deta Magnusa. Ravnateljica se je tako ustra\xc5\xa1ila duha, da je zapustila hi\xc5\xa1o in od\xc5\xa1la neznano kam. Tako je Medica dobila nazaj hi\xc5\xa1o in denar, ki ji je ga zapustil o\xc4\x8de. Matilda se je nato preselila k njej, saj njenim star\xc5\xa1em ni bilo mar zanjo in so v to privolili. \xc5\xa0ola je dobila novo, prijaznej\xc5\xa1o ravnateljico, Matilda pa je presko\xc4\x8dila nekaj razredov. Tudi notranje energije ni mogla ve\xc4\x8d uporabljati, saj jo je sedaj porabila za re\xc5\xa1evanje zapletenih \xc5\xa1olskih nalog, predvsem nalog iz matematike.\n_START_SECTION_\nMatilda kot literarni lik\n_START_PARAGRAPH_\nMatilda je zelo bistra deklica iz neurejene dru\xc5\xbeine. Pri treh letih se je sama nau\xc4\x8dila brati. Do svojih prvih \xc5\xa1olskih dni je prebrala \xc5\xbee vse otro\xc5\xa1ke knjige in zelo veliko knjig za odrasle. Zanimalo so jo vsa podro\xc4\x8dja in brala je zelo raznovrstne knjige. Tudi ra\xc4\x8dunati se je nau\xc4\x8dila in mno\xc5\xbeila na pamet zelo velika \xc5\xa1tevila._NEWLINE_Za svoja leta je bila tako zelo pametna, da je s svojo notranjo energijo premikala predmete. \xc4\x8ceprav je imela veliko mo\xc4\x8d, ni nikoli z njo \xc5\xa1kodila in je vedno imela dobre namene._NEWLINE_Po zna\xc4\x8daju je zelo mirna, nenaduta, vendar iznajdljiva. Kadar je menila, da si kdo zaslu\xc5\xbei kazen, ga je kaznovala na zelo nenavaden na\xc4\x8din. Nikoli se ni pred nikomer postavljala, z vsemi se je dobro razumela. Njena najbolj\xc5\xa1a prijateljica je bila so\xc5\xa1olka Sivka, njena velika zaupnica pa u\xc4\x8diteljica Medica._NEWLINE_Na svoje star\xc5\xa1e ni bila mo\xc4\x8dno navezana, saj je niso razumeli in so jo vedno imeli za smet. Tudi do brata ni gojila mo\xc4\x8dnih vezi. _NEWLINE_Matilda je hitro vzljubila u\xc4\x8diteljico Medico. Na za\xc4\x8detku je v njej videla za\xc5\xa1\xc4\x8ditnico, nato se je med njima spletlo prijateljstvo. To prijateljstvo se je po\xc4\x8dasi spremenilo v materinsko ljubezen, saj je Matilda v u\xc4\x8diteljici videla mati, katero si je vedno \xc5\xbeelela. Tudi u\xc4\x8diteljica Medica jo je vzljubila kot svojo h\xc4\x8derko in ji ponudila varen in urejen dom.'